ОШ « АЛЕКСА ШАНТИЋ» 
АЛЕКСА ШАНТИЋ

Школска 2025/2026. година

ИЗВЕШТАЈ ТИМА ЗА САМОВРЕДНОВАЊЕ:
ОБЛАСТ 3 – ОБРАЗОВНА ПОСТИГНУЋА УЧЕНИКА

1. МЕТОДОЛОШКИ ОКВИР И ИЗВОРИ ДОКАЗА

Самовредновање Кључне области 3 извршено је анализом образовних постигнућа ученика на основу званичних индикатора из Приручника за вредновање квалитета рада установа. Евалуација обухвата анализу сирових бодова, позиционирање ученика у оквиру националних квартала расподеле резултата на завршном испиту, као и праћење интерних мера подршке (допунска, додатна настава, ИОП и иницијално тестирање).

Прегледани документи и извори доказа:

* Извештај о резултатима завршног испита за школу (статистика по предметима и дистрибуција по кварталима).

* База података на Google диску установе (Дистрибуција постигнућа ученика у односу на републичке просеке).

* Дневници евиденције образовно-васпитног рада (Ес-дневник) – успех, оцене и реализација часова.

* Документација Тима за инклузивно образовање (ИОП-1, ИОП-3, извештаји о евалуацији ИОП-а).

* Планови, евиденције присуства и извештаји о реализацији допунске, додатне и припремне наставе.

* Обједињени извештај о иницијалном тестирању на нивоу школе на почетку школске године.

* Гугл упитници (анкете) спроведени међу 28 ученика виших разреда и 21 наставником.

2. ТАБЕЛАРНИ ПРИКАЗ ПРОЦЕНЕ ОСТВАРЕНОСТИ СТАНДАРДА И ПОКАЗАТЕЉА

Скала за процену нивоа остварености: 

4 – остварен у потпуности; 3 – остварен у великој мери; 2 – остварен у мањој мери; 1 – неостварен.

СТАНДАРД 3.1. РЕЗУЛТАТИ УЧЕНИКА НА ЗАВРШНОМ ИСПИТУ ПОКАЗУЈУ ДА УЧЕНИЦИ ДОСТИЖУ ОДРЕЂЕНЕ НИВОЕ ПОСТИГНУЋА У ОКВИРУ НАСТАВНИХ ПРЕДМЕТА, ОДНОСНО ПОКАЗУЈУ ОСТВАРЕНОСТ ЦИЉЕВА И ИСХОДА УЧЕЊА.

Процена остварености стандарда: 3 (Остварен у великој мери)

	Индикатори
	Процена
	Опис остварености и кључни подаци (Резултати и трендови)
	Извор доказа
	Предлог мера за наредни период

	3.1.1. Резултати ученика на завршном испиту из српског/матерњег језика и математике су на нивоу или изнад нивоа републичког просека.
	3
	На основу извештаја о резултатима ЗИ, постигнут је селективан успех. Математика бележи одличан просек од 14,00 бодова (изнад републичког од 12,83). Српски језик бележи 10,00 бодова, што је благо испод републичког просека који износи 10,67.
	Статистички извештаји завршног испита, упоредни прегледи Министарства просвете. 


	Интезивирати часове припремне наставе из српског језика са акцентом на области у којима је регистрован подбачај

	 3.1.2.  Мање од 20% ученика остварује одређене нивое постигнућа из српског/матерњег језика и математике у кварталу 1 расподеле резултата.
	3
	Анализа дистрибуције поена показују да је у Кварталу 1 (најнижа постигнућа) позиционирано мање од 20% ученика из математике захваљујући добрим резултатима, али код српског језика тај проценат благо прелази границу због већег броја ученика са нижим скором на тесту.
	
	На нивоу Стручног већа извршити диференцијацију ученика који су ризични за Квартал 1 и пружити им циљану подршку. |



	3.1.3.  Најмање 40% ученика остварује одређене нивое постигнућа из српског/матерњег језика и математике збирно у кварталима 2 i 3 расподеле резултата.
	4
	Званични извештај за школу потврђује да се највећи број ученика налази управо у Кварталима 2 и 3 (стабилна средина), чиме је укупан збирни проценат премашио обавезних 40% код оба предмета, што указује на стабилно језгро генерације.
	
	Одржавати континуитет редовног рада и кроз редовну наставу подстицати ученике из ових квартала ка вишим нивоима.

	3.1.4.  Најмање 20% ученика остварује одређене нивое постигнућа из српског/матерњег језика и математике у кварталу 4 расподеле резултата.
	3
	Код математике је у Кварталу 4 (највиша постигнућа) позиционирано изнад 20% ученика (захваљујући школским петицама које остварују високе поене на Google диску - просеци 580 и 570). Међутим, код српског језика проценат у Кварталу 4 је нижи због одступања школских петица од републичког просека (остварено 542 уместо 575 поена). |
	
	Формирати напредне групе на припремној настави из сргпског језика како би се већи број одличних ученика пласирао у Квартал 4.



	3.1.5. Најмање 70% ученика остварује одређене нивое постигнућа из изабраног наставног предмета збирно у кварталима 2, 3 и 4 расподеле резултата.
	4
	Услов је у потпуности испуњен. Изборни предмети бележе укупан просек од 13,92 бода. Из Биологије је остварен врхунски резултат (16,50 наспрам 13,46 државног), а из Историје (14,50 наспрам 13,11). Ови високи резултати су повукли преко 75% ученика у горња три квартала, без обзира на слабији резултат из Географије (12,67).
	
	Извршити уједначавање квалитета припреме за изборни предмет са посебним фокусом на географију у наредном циклусу.

	3.1.6.  Ученици који добијају додатну образовну подршку постижу очекиване резултате на завршном испиту у односу на индивидуалне циљеве/исходе учења
	4
	На основу ИОП докумената и извештаја о евалуацији, ученици који раде по ИОП-у прилагођено су полагали испит. Анализа показује да су остварени резултати у потпуности у складу са редукованим и индивидуално постављеним циљевима из њихових образовних планова
	
	Наставити са благовременим усклађивањем ИОП циљева са коначним испитним захтевима.

	3.1.7.  Просечна постигнућа одељења на тестовима из српског/матерњег језика и математике су уједначена.
	4
	Будући да се ради о сеоској школи са мањим бројем ученика и одељењима која су хомогена, просечна постигнућа по групама/одељењима не показују статистички значајна одступања. Критеријум је уједначен на нивоу школе.
	
	Наставити са праксом заједничких прегледа и уједначавања наставних метода на нивоу стручних већа

	
	
	
	
	

	
	
	
	
	

	
	
	
	
	


СТАНДАРД 3.2. ШКОЛА КОНТИНУИРАНО ДОПРИНОСИ БОЉИМ ОБРАЗОВНИМ ПОСТИГНУЋИМА УЧЕНИКА.

Процена остварености стандарда: 4 (Остварен у потпуности)

|
	Индикатори
	Процена
	Опис остварености и кључни подаци (Резултати и трендови)
	Извор доказа
	Предлог мера за наредни период

	3.2.1.  Резултати праћења образовних постигнућа користе се за даљи развој ученика.
	4
	Извештаји одељењских и стручних већа показују да се на крају сваког класификационог периода подаци из ес-Дневника детаљно анализирају. На основу уочених слабих тачака доносе се корективне мере које се затим директно имплементирају у Годишњи план рада школе за наредну годину. Стручни сарадник (психолог) води белешке које служе за развој ученика. |
	Школска документација
Анализе 
	Наставити унапређивање дигиталне базе података на Google диску ради лакшег праћења међупериода.

	3.2.2.  Ученици којима је потребна додатна образовна подршку остварују постигнућа у складу са индивидуалним циљевима учења/прилагођеним образовним стандардима.
	4
	Школа активно и уредно води документацију за два (2) ученика по ИОП-у 1. Извештаји о евалуацији ИОП-а потврђују да обојица остварују напредак и оцене у складу са својим прилагођеним образовним стандардима. У анкетама родитељи ове деце изражавају високо задовољство пажњом коју школа пружа
	ИОП документација
Анализе успеха
	Увести чешће самоевалуационе упитнике за саме ученике на ИОП-у ради праћења њихове личне перцепције напретка

	3.2.3.  Ученици су укључени у допунску наставу у складу са својим потребама.
	4
	На основу планова допунске наставе и евиденције из ес-Дневника, мапирани су сви ученици који имају потешкоће. Ученици слободно користе могућност повременог или редовног прикључивања часовима. Распоред часова је јавно истакнут на огласној табли и веб-сајту школе.
	Ес дневник
Анализа успеха
	Систематски радити на мотивацији ученика како би допунску наставу користили превентивно, а не тек након лоше оцене

	3.2.4.  Ученици који похађају допунску наставу показују напредак у учењу
	4
	Педагошка документација наставника и формативно праћење показују јасан позитиван однос између присутности на допунској настави и раста оцена у току године. Наставници у својим белешкама констатују да ученици савладавају кључне исходе након допунског рада
	Ес дневник

Анализа успеха
	На крају полугодишта израђивати графичке прегледе напретка за ученике који редовно посећују допунске часове. 


	3.2.5.  Ученици који похађају часове додатног рада остварују напредак у складу са програмским циљевима и индивидуалним потребама
	4
	Забележен је изванредан напредак ученика који раде по ИОП-у 3 (3 даровита ученика). Докази су врхунски резултати на такмичењима: Растко Макивић (8. разред - 1. на општини и округу, пласман на Републичко из руског); Милица Домазет (7. разред - 1. на општини, 2. на округу из хемије, пласман на Републичко из историје); Василије Ракочевић (5. разред - 2. на општини из српског). Спортски резултати (џудо, шах) и поетски конкурси такође бележе прва места.
	Ес дневник

Анализа успеха

Такмичења ученика
	Обезбедити средства за набавку додатне напредне литературе и софтвера за ученике који се припремају за републички ниво

	3.2.6.  Школа реализује квалитетан програм припреме ученика за завршни испит
	4
	Школа спроводи детаљан План програма припреме за ЗИ. Број реализованих часова предметних наставника редовно превазилази планирану годишњу квоту. Анализа реализације обухвата и поређење резултата пробног испита (математика 10,67 -> скок на 14,00 на финалном; српски 9,83 -> 10,00 на финалном). Анкете показују да 75% ученика сматра припрему ефикасном и функционалном.
	План за ЗИ
Резултати ЗИ
	Увести индивидуалне консултације у оквиру припремне наставе како би се избегао искључиво фронтални тип рада.

	3.2.7.  Резултати иницијалних и годишњих тестова и провера знања користе се у индивидуализацији подршке у учењу.
	4
	На почетку школске године урађен је обједињени извештај о иницијалном тестирању. Резултати су анализирани на стручним већима и Педагошком колегијуму, те су на основу њих прилагођени оперативни планови наставника и дефинисани нивои подршке (основни, средњи, напредни) за свако одељење појединачно
	Извештаји о спроведеном тестирању
	Наставити уједначавање иницијалних тестова како би процена на почетку године била што објективнија

	3.2.8. Резултати националних и међународних тестирања користе се функционално за унапређивање наставе и учења.
	3
	Иако школа у овом циклусу није била директни учесник међународних или националних тестирања, наставници на нивоу стручних већа активно анализирају и користе јавно доступне извештаје и примере задатака са ових тестирања (нпр. ПИСА задаци) у циљу развоја функционалне писмености код ученика
	
	Организовати стручно усавршавање на нивоу школе на тему „Примена модела међународних тестирања у редовној настави


3. ОБЈЕДИЊЕНИ  ПРЕГЛЕД ОЦЕНА КЉУЧНЕ ОБЛАСТИ 3

	Стандард квалитета
	Процењена оцена стандарда
	

	Стандард 3.1. 
(Резултати на завршном испиту)
	3

	

	Стандард 3.2. 
(Континуирано праћење образовних постигнућа)
	4

	

	Просек кључне области
	3,50

	(Школа у великој мери испуњава захтеве стандарда)


4. АКЦИОНИ ПЛАН ЗА УНАПРЕЂЕЊЕ ОБЛАСТИ ОБРАЗОВНА ПОСТИГНУЋА

* Циљ унапређења: Повећање процента ученика у Кварталу 4 расподеле резултата из српског језика и географије кроз објективизацију оцењивања и индивидуализацију 
припремне наставе.

	Активности на основу утврђених приоритета
	Време реализације
	Носиоци активности
	Начини праћења и индикатори реализације

	
	
	
	

	
	
	
	

	1. Корекција припремне наставе на основу квартала: Након симулације пробног завршног испита, извршити сегментацију ученика. За ученике лоциране у Кварталу 1 и 2 организовати додатне модуле подршке, а за ученике у Кварталу 3 напредне вежбе за прелазак у Квартал 4
	Друго полугодиште (јануар - јун) |
	Предметни наставници, психолог школе
	Извештаји са пробних тестирања, табеле напретка по кварталима 

	2. Уједначавање критеријума оцењивања: На нивоу Стручног већа за српски језик извршити ревизију дистрибуције школских оцена у односу на испитне бодове. Кроз редовне тестове током године имплементирати стандардизоване задатке из Квартала 4 државне расподеле.
	Током целе школске године
	Стручна већа, педагошко-психолошка служба
	Оцењивање у ес-Дневнику, записници са састанака већа

	3. Систематизација ИОП-1 подршке на допунској настави: Израдити тромесечне чек-листе праћења за 2 ученика на ИОП-у 1 које ће експлицитно повезати допунску наставу са остваривањем исхода из њихових планова.
	Континуирано након сваког класификационог периода
	Разредне старешине, Тим за инклузивно образовање
	Извештаји о евалуацији ИОП-а, евиденција допунске наставе

	
	
	
	

	
	
	
	


Извештај саставила
Невена Калинић
